Dette slår Kronprinsessen fast om sine børn efter besøg i Etiopien
Kronprinsesse Mary og udviklingsminister Ulla Tørnæs var på besøg i Hitsats flygtningelejr på deres anden dag i Etiopien, og her havde de fokus på piger og kvinders ligestilling og rettigheder.
I lejren går de i etiopiske børn i skole, i forbindelse med et program som Dansk Flygtningehjælp har taget initiativ til og bygget en skole for.
”Det var meget positivt at se, at børnene har det godt sammen. Dansk Flygtningehjælps initiativ til at hjælpe flygtningebørn med at indhente det tabte læring, som de har mistet under flugten hertil, er også meget positivt. Det er med til at holde deres gejst oppe og holde dem i skole i længere tid. Og give dem den mulighed, som uddannelse gør, så de kan opnå deres drømme”.
”Jeg er stolt over at være protektor for Dansk Flygtningehjælp, for det er en kæmpestor organisation ude i verden, som gør det godt på mange områder for at modtage og beskytte flygtninge i mange brændpunkter rundt omkring i verden”, sagde kronprinsesse Mary, da hun havde talt med både flygtningepiger og de lokale piger i lejren.
Mary bruger tit sine oplevelser i lejren, når hun snakker med sine fire børn hjemme på Amalienborg, når der bliver hjulpet med lektier”.
”Det taler vi om af og til. Det er vigtigt at fortælle om, hvordan andre børn og andre mennesker lever i forhold til, hvordan man selv lever. Jeg synes, at det er vigtigt, at de får øjnene op for, hvordan det er for andre. Og det kan også være noget, de kan tænke over og reflektere over og have sympati og respekt for”, sagde kronprinsessen om, hvordan hun deler oplevelserne med prins Christian, 13, prinsesse Isabella, 11, prins Vincent og prinsesse Josephine, 8.